pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ข้อความสารแสดงความยินดีจากนายกรัฐมนตรีถึงนายกรัฐมนตรีสหราชอาณาจักร ในโอกาสเข้ารับตำแหน่งนายกรัฐมนตรี
วันศุกร์ที่ 9 สิงหาคม 2562
ข้อความสารแสดงความยินดีจากนายกรัฐมนตรีถึงนายกรัฐมนตรีสหราชอาณาจักร ในโอกาสเข้ารับตําแหน่งนายกรัฐมนตรี
ข้อความสารแสดงความยินดีจากนายกรัฐมนตรีถึงนายกรัฐมนตรีสหราชอาณาจักร ในโอกาสเข้ารับตําแหน่งนายกรัฐมนตรี
ตามที่นายบอริส จอห์นสัน ได้รับเลือกเป็นหัวหน้าพรรค Conservative และได้รับการแต่งตั้งเป็นนายกรัฐมนตรีสหราชอาณาจักรเมื่อวันที่ 24 กรกฎาคม 2562 นายกรัฐมนตรีได้มีสารแสดงความยินดีถึงนายกรัฐมนตรีสหราชอาณาจักร ในโอกาสดังกล่าวเมื่อวันที่ 6 สิงหาคม 2562 ดังนี้
Dear Prime Minister,
On behalf of the Royal Thai Government and people of the Kingdom of Thailand, I wish to extend my sincere congratulations to you on your appointment as Prime Minister of the United Kingdom.
I believe that under your dynamic leadership, the United Kingdom will continue to progress towards greater prosperity, and that the longstanding partnership between Thailand and the UK will continue to flourish for the mutual benefit of our two countries and peoples.
In this connection, I am delighted that cooperation between Thailand and the UK has gained momentum in recent years, as marked by the exchanges of high-level visits between our two sides. In particular, the candid conversation we had during your latest visit to Thailand reflected the growing dynamism of our partnership, and the great potential that lies ahead for our comprehensive relations.
On this note, I wish to reaffirm the Royal Thai Government’s determination to work closely and constructively with the British Government
to promote our collaboration at the bilateral, regional, and international levels. In this regard, Thailand, as the current Chair of ASEAN, is very much looking forward to welcoming you to the 35th ASEAN Summit, and as a keynote speaker at the ASEAN Business and Investment Summit in Bangkok in November 2019.
I take this opportunity to convey my best wished for your continued success.
With my warmest regards, I remain.
Yours sincerely,
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-กลาโหมร่วมบรรเทาความเดือดร้อนชาวสวนมังคุด ที่โดนผลกระทบโควิด-19 ประสบปัญหาการส่งออก ชวนกำลังพลอุดหนุนชาวสวน [กระทรวงกลาโหม]
วันจันทร์ที่ 18 พฤษภาคม 2563
กลาโหมร่วมบรรเทาความเดือดร้อนชาวสวนมังคุด ที่โดนผลกระทบโควิด-19 ประสบปัญหาการส่งออก ชวนกําลังพลอุดหนุนชาวสวน [กระทรวงกลาโหม]
กลาโหมร่วมบรรเทาความเดือดร้อนชาวสวนมังคุด ที่โดนผลกระทบโควิด-19 ประสบปัญหาการส่งออก ชวนกําลังพลอุดหนุนชาวสวน ปลุกกระแสรณรงค์บริโภคผลไม้ไทยทุกสาขา
กลาโหมร่วมบรรเทาความเดือดร้อนชาวสวนมังคุด ที่โดนผลกระทบโควิด-19 ประสบปัญหาการส่งออก ชวนกําลังพลอุดหนุนชาวสวน ปลุกกระแสรณรงค์บริโภคผลไม้ไทยทุกสาขา
จากสถานการณ์การแพร่ระบาดไวรัสโควิด-19 จนนําไปสู่มาตรการเข้มงวดต่างๆ เพื่อยับยั้งการระบาด ทั้งการประกาศสถานการณ์ฉุกเฉิน เคอร์ฟิว ส่งผลกระทบกับเกษตรกรผู้ปลูกผลไม้ไทย โดยเฉพาะเกษตรกรผู้ปลูกมังคุดใน 3 จังหวัด ภาคตะวันออก ซึ่งผลผลิตส่วนใหญ่จะทยอยออกช่วงเดือนเมษายน แต่ผลผลิตส่งออกไม่ได้ ประกอบกับตลาดภายในประเทศชะลอตัว
ทางกระทรวงกลาโหมจึงได้รับซื้อมังคุดจากพี่น้องเกษตรกรในพื้นที่ภาคตะวันออก เพื่อแก้ไขปัญหาผลไม้ล้นตลาดและมีราคาต่ํา
รวมทั้งรณรงค์การบริโภคผลไม้ตามฤดูกาลตลอดทั้งปี คาดว่าจะช่วยสร้างรายได้ ลดความเดือดร้อนของเกษตรกรได้ระดับหนึ่ง ภายใต้ความเชื่อมั่นที่ว่า หากเกษตรกรอยู่ได้ ประเทศไทย​ไทยก็จะอยู่ได้อย่างยั่งยืนเช่นกัน”
รัฐบาลไทย-ข่าวทำเนียบรัฐบาล-บตท. ปลื้มซื้อหนี้บ้าน MBK-G  ครบ 1 ปี NPL 0% พันธกิจซื้อสินเชื่อบ้านคุณภาพดี..เพื่อแปลงเป็นหลักทรัพย์
วันพุธที่ 31 กรกฎาคม 2562
บตท. ปลื้มซื้อหนี้บ้าน MBK-G  ครบ 1 ปี NPL 0% พันธกิจซื้อสินเชื่อบ้านคุณภาพดี..เพื่อแปลงเป็นหลักทรัพย์
ภายหลังการลงนามบันทึกข้อตกลงความร่วมมือจัดซื้อสินเชื่อที่อยู่อาศัย ระหว่าง บรรษัทตลาดรองสินเชื่อที่อยู่อาศัย (บตท.)  และ บริษัท เอ็ม บี เค การันตี จํากัด (MBK-G) ในกลุ่ม MBK ซึ่งเป็นความร่วมมือครั้งแรกในการจัดซื้อสินเชื่อที่อยู่อาศัยจากผู้ประกอบธุรกิจ
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) รัฐวิสาหกิจ ประเภทสถาบันการเงินเฉพาะกิจ สังกัดกระทรวงการคลัง เปิดเผยว่า ภายหลังการลงนามบันทึกข้อตกลงความร่วมมือจัดซื้อสินเชื่อที่อยู่อาศัย ระหว่าง บรรษัทตลาดรองสินเชื่อที่อยู่อาศัย (บตท.) และ บริษัท เอ็ม บี เค การันตี จํากัด (MBK-G) ในกลุ่ม MBK ซึ่งเป็นความร่วมมือครั้งแรกในการจัดซื้อสินเชื่อที่อยู่อาศัยจากผู้ประกอบธุรกิจอสังหาริมทรัพย์ภาคเอกชน (Developer) และนับเป็นย่างก้าวที่สําคัญในแวดวงตลาดรองสินเชื่อที่อยู่อาศัยไทยและอสังหาริมทรัพย์ในบ้านเรา เมื่อเดือนกรกฎาคม 2561 ที่ผ่านมา บตท. ได้ซื้อพอร์ตสินเชื่อบ้านที่มีคุณภาพดีจากบริษัท MBK-G วงเงินรวม 111.85 ล้านบาท เป็นลูกหนี้สินเชื่อบ้านที่มีประวัติการผ่อนชําระดี LTV รวม ไม่เกิน 90% มีระยะเวลาการผ่อนกับ MBK-G มาแล้วไม่น้อยกว่า 12 เดือน แล้วมาผ่อนต่อกับ บตท. จนถึงตอนนี้ก็ปีกว่าแล้ว ยังไม่พบหนี้ที่ไม่ก่อให้เกิดรายได้ (Non-Performing Loan : NPL) หรือ NPL เป็นศูนย์ จึงทําให้เชื่อได้ว่า การปรับปรุงเกณฑ์การคัดกรองและกระบวนการตรวจสอบคุณภาพลูกหนี้แบบรายตัว รวมถึงเกณฑ์การพิจารณาความสามารถในการผ่อนชําระของลูกหนี้ ซึ่งเป็นเกณฑ์ใหม่ที่ บตท. นํามาใช้กับ Developer มีความน่าเชื่อถือ
นอกจากนี้ บตท. ได้ขยายบริการเพื่อรองรับลูกค้า ทั้งด้านผลิตภัณฑ์สินเชื่อบ้านอัตราดอกเบี้ยคงที่ระยะยาว แบบ 3, 5 หรือ 10 ปี โดยลูกค้าสามารถนําค่าใช้จ่ายดอกเบี้ยไปหักภาษีเงินได้บุคคลธรรมดาประจําปีได้ รวมถึงอํานวยความสะดวกในการชําระค่างวดผ่านระบบ Digital Banking เช่น Mobile Banking หรือ แอปพลิเคชั่นธนาคารบนมือถือ เช่น Krungthai NEXT, K PLUS, Bualuang mBanking และ SCB EASY รวมทั้ง โลตัส เคาน์เตอร์เซอร์วิส และบริการหักผ่านบัญชี รวมถึงเปิดช่องทางสื่อสารกับลูกค้าผ่าน Line Official Account (@smc.or.th) และ Call Center เพื่อบริการข้อมูลทุกวันเวลาทําการ
โครงการความร่วมมือระหว่าง บตท. และ MBK-G นับเป็นโครงการที่ประสบความสําเร็จจากการใช้เกณฑ์การพิจารณาพอร์ตสินเชื่อบ้านที่เข้มข้นกับ Developer ที่สะท้อนจากคุณภาพสินเชื่อที่ไม่มี NPL ตลอดระยะเวลากู้รวม 2 ปี ซึ่งเป็นปรากฏการณ์ที่น่าสนใจสําหรับโมเดลนี้ และเชื่อว่าในอนาคต Developer จะมีบทบาทสําคัญในระบบสินเชื่อที่อยู่อาศัย เช่นเดียวกับในต่างประเทศ ที่มีบทบาทนอกเหนือจากเป็นผู้พัฒนาอสังหาริมทรัพย์แล้วยังสามารถให้สินเชื่อกับลูกค้าได้โดยตรง ช่วยให้ประชาชนได้เข้าถึงแหล่งสินเชื่อได้มากขึ้น และยังเป็นช่องทางการขยายรูปแบบสินเชื่อที่อยู่อาศัยอัตราดอกเบี้ยคงที่ระยะยาวของ บตท. ช่วยลดความเสี่ยงช่วงอัตราดอกเบี้ยที่มีแนวโน้มขาขึ้นให้กับประชาชน และเพิ่มโอกาสให้คนไทยเข้าถึงสินเชื่อบ้านดอกเบี้ยคงที่ระยะยาว ด้วยการระดมทุนผ่านการแปลงสินทรัพย์เป็นหลักทรัพย์ (Securitization) เพื่อส่งเสริมตลาดรองสินเชื่อที่อยู่อาศัยประเทศไทยตามพันธกิจหลักของ บตท.
• ฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) – ชิดขวัญ โทร. 02-018-3666 ต่อ 3627 หรือ E-mail : chidkwan_h@smc.or.th
รัฐบาลไทย-ข่าวทำเนียบรัฐบาล-ไทย – จีนย้ำสัมพันธ์พี่น้อง เดินหน้าความร่วมมืออย่างเป็นรูปธรรม
วันพุธที่ 27 พฤศจิกายน 2562
ไทย – จีนย้ําสัมพันธ์พี่น้อง เดินหน้าความร่วมมืออย่างเป็นรูปธรรม
ไทย – จีนย้ําสัมพันธ์พี่น้อง เดินหน้าความร่วมมืออย่างเป็นรูปธรรม
วันนี้ (27 พฤศจิกายน 2562) เวลา 14.00 น. ณ ห้องรับรองนายกรัฐมนตรี (พลเอก ประวิตรฯ) ตึกบัญชาการ 1 ทําเนียบรัฐบาล นายหวัง เสี่ยวหง (H.E. Mr. Wang Xiaohong) รัฐมนตรีช่วยว่าการกระทรวงความมั่นคงสาธารณะ สาธารณรัฐประชาชนจีน เข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี สรุปสาระสําคัญดังนี้
รองนายกรัฐมนตรีกล่าวต้อนรับ ในโอกาสเยือนไทยเพื่อเข้าร่วมการประชุมระดับรัฐมนตรีอาเซียนด้านอาชญากรรมข้ามชาติ ครั้งที่ 13 และการประชุมอื่น ๆ ที่เกี่ยวข้อง พร้อมยินดีที่รัฐมนตรีฯ ได้รับแต่งตั้งให้ดํารงตําแหน่งอธิบดีกรมรักษาความปลอดภัยพิเศษ (Special Security Bureau) อีกหนึ่งตําแหน่ง โดยช่วงเวลานี้เป็นช่วงเวลาที่ดีที่สุดช่วงหนึ่งของความสัมพันธ์ไทย - จีน เชื่อมั่นว่าทั้งสองฝ่ายจะร่วมมือ เพื่อผลักดันความสัมพันธ์ให้มีความเป็นรูปธรรมในทุกมิติบนพื้นฐานของหลักการ 3 Ms - ความไว้วางใจซึ่งกันและกัน (mutual trust) ความเคารพซึ่งกันและกัน (mutual respect) และผลประโยชน์ร่วมกัน (mutual benefit)
ด้านรัฐมนตรีฯ กล่าวยินดีกับพัฒนาการความสัมพันธ์ระหว่างสองประเทศที่มีความแน่นแฟ้นและรอบด้าน โดยเมื่อเดือนกันยายนที่ผ่านมา ประธานาธิบดีสีฯ ได้ทูลเกล้าฯ ถวายเหรียญมิตรภาพของสาธารณรัฐประชาชนจีนแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสฉลองครบรอบ 70 ปีแห่งการสถาปนาสาธารณประชาชนจีน อีกทั้งนายกรัฐมนตรีหลี่ฯ ยังได้ฝากความปรารถนาดีมายังรองนายกรัฐมนตรี สะท้อนให้เห็นว่าจีนให้ความสําคัญกับความสัมพันธ์ในทุกระดับระหว่างทั้งสองประเทศเป็นอย่างมาก
ทั้งสองฝ่ายเห็นพ้องที่จะเสริมสร้างและยกระดับความร่วมมือด้านความมั่นคงและทางทหารให้ใกล้ชิดมากยิ่งขึ้น ซึ่งนายกรัฐมนตรีทั้งสองฝ่ายได้เห็นชอบให้เสริมสร้างความร่วมมือด้านการต่อต้านอาชญากรรมข้ามชาติ การต่อต้านการก่อการร้าย ความร่วมมือทางอาญา และการต่อต้านการฟอกเงินรวมถึงการบังคับใช้กฎหมาย
**************************
รัฐบาลไทย-ข่าวทำเนียบรัฐบาล-สธ. แนะดูแลร่างกายผู้สูงอายุ เด็กเล็ก ให้อบอุ่น ป้องกันภาวะตัวเย็นเกิน
วันอาทิตย์ที่ 8 ธันวาคม 2562
สธ. แนะดูแลร่างกายผู้สูงอายุ เด็กเล็ก ให้อบอุ่น ป้องกันภาวะตัวเย็นเกิน
กระทรวงสาธารณสุข แนะดูแลผู้สูงอายุ เด็กเล็กใกล้ชิดช่วงหน้าหนาว รักษาความอบอุ่นร่างกาย ป้องกันภาวะตัวเย็นเกิน อาจทําให้เสียชีวิต
สธ. แนะดูแลร่างกายผู้สูงอายุ เด็กเล็ก ให้อบอุ่น ป้องกันภาวะตัวเย็นเกิน
กระทรวงสาธารณสุข แนะดูแลผู้สูงอายุ เด็กเล็กใกล้ชิดช่วงหน้าหนาว รักษาความอบอุ่นร่างกาย ป้องกันภาวะตัวเย็นเกิน อาจทําให้เสียชีวิต
วันนี้ (8 ธันวาคม 2562) นายแพทย์รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข ให้สัมภาษณ์ว่า ช่วงนี้ ประเทศไทยหลายพื้นที่มีอากาศหนาวเย็น โดยเฉพาะภาคเหนือ และภาคตะวันออกเฉียงเหนือ ควรดูแลร่างกายให้อบอุ่นอยู่เสมอ สวมเสื้อผ้า เครื่องกันหนาวถุงมือ ถุงเท้าและสวมหมวก โดยเฉพาะผู้สูงอายุ ประสาทการรับรู้ที่ผิวหนังจะมีความไวลดลง ปรับตัวต่ออากาศเย็นได้ไม่ดี และกลุ่มเด็กเล็ก ซึ่งศูนย์ควบคุมอุณหภูมิในร่างกายยังไม่สมบูรณ์ และมีไขมันใต้ผิวหนังน้อย อาจเกิดภาวะตัวเย็นเกิน (Hypothermia) โดยอาจมีอาการตั้งแต่อ่อนเพลีย ท้องอืด ซึมลง หายใจช้า ชีพจรเต้นช้า ปัสสาวะลดลงจนหมดสติและอาจเสียชีวิตในที่สุด
นายแพทย์รุ่งเรืองกล่าวต่อว่า การอาบน้ําอุ่นต้องระวังไม่อาบน้ํานานเกินไป และไม่ควรปรับอุณหภูมิน้ําร้อนจนเกินไป จะทําให้ผิวแห้ง คัน แตก ลอก ควรทาครีมบํารุงผิวหลังอาบน้ําทันที เพิ่มความชุ่มชื้นป้องกันผิวแตก ซึ่งผู้สูงอายุมักมีสภาพผิวหนังที่แห้งง่ายตามวัย ผู้ที่มีโรคประจําตัวเกี่ยวกับผิวหนัง หรือผู้ป่วยเบาหวาน ต้องระวังอย่าให้ผิวแห้งแตก หรือเกิดเเผลจากการเกา เพราะจะเกิดการอักเสบ และเกิดภาวะแทรกซ้อนตามมาได้
**************************8 ธันวาคม 2562
รัฐบาลไทย-ข่าวทำเนียบรัฐบาล-รมช.มนัญญา ลุยแก้ปัญหาสหกรณ์
วันพฤหัสบดีที่ 9 มกราคม 2563
รมช.มนัญญา ลุยแก้ปัญหาสหกรณ์
รมช.มนัญญา ลุยแก้ปัญหาสหกรณ์ หวังเพิ่มความมั่นใจให้กับสมาชิก
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วยนายพิเชษฐ์ วิริยะพาหะ อธิบดีกรมส่งเสริมสหกรณ์ นายโอภาส ทองยงค์ อธิบดีกรมตรวจบัญชีสหกรณ์ และหน่วยงานที่เกี่ยวข้อง เข้าร่วมหารือแนวทางการแก้ไขปัญหา กรณีการร้องเรียนจากสมาชิกสหกรณ์ออมทรัพย์สโมสรรถไฟ จํากัด ในการขอกู้ยืมเงินจากสหกรณ์ดังกล่าว ณ สหกรณ์ออมทรัพย์สโมสรรถไฟ กรุงเทพมหานคร ซึ่งหลังจากการหารือพบว่าสหกรณ์ออมทรัพย์สโมสรรถไฟ จํากัด ยังสามารถดําเนินการตามบทบาทของสหกรณ์ได้ และจะดําเนินการตรวจสอบในส่วนอื่น ๆ ที่เกี่ยวข้องต่อไป
ทั้งนี้ ในส่วนของกระทรวงเกษตรและสหกรณ์ ได้มอบหมายให้หน่วยงานที่เกี่ยวข้อง ทั้งกรมส่งเสริมสหกรณ์ และกรมตรวจบัญชีสหกรณ์ ทบทวนทั้งในเรื่องของกฎหมายและ พ.ร.บ. ให้ครอบคลุมการดําเนินงานของสหกรณ์ในภาพรวม และจากการที่เข้ามาดูแลในส่วนที่เกี่ยวข้องนี้ จะทําให้สมาชิกของสหกรณ์มีความมั่นใจในระบบของสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล ร่วมกับ กองบังคับการปราบปราม แถลงข่าวจับกุมผู้แอบอ้างทำจดหมายหลอกลวง
วันศุกร์ที่ 5 พฤษภาคม 2560
สํานักงานสลากกินแบ่งรัฐบาล ร่วมกับ กองบังคับการปราบปราม แถลงข่าวจับกุมผู้แอบอ้างทําจดหมายหลอกลวง
ผู้อํานวยการสํานักงานสลากกินแบ่งรัฐบาล แถลงข่าวจับผู้ต้องหาพยายามฉ้อโกงประชาชน และหมิ่นประมาทผู้อื่นโดยการโฆษณาด้วยเอกสาร และจากการสอบสวนผู้ต้องหาให้การสารภาพว่า เริ่มต้นส่งเอกสารตั้งแต่ต้นปี 2559 มีผู้ถูกเลข โอนเงินมาให้งวดละ 20,000 – 50,000 บาท
วันนี้ (5 พฤษภาคม 2560) เวลา 14.00 น. ที่กองบังคับการปราบปราม พลตรี ฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล พร้อมด้วย พันตํารวจเอกบุญส่ง จันทรีศรี รองผู้อํานวยการ ร่วมกับ พลตํารวจตรี สุทิน ทรัพย์พ่วง ผู้บังคับการปราบปราม กองบังคับการปราบปราม สํานักงานตํารวจแห่งชาติ ได้แถลงข่าวจับกุมนายสิทธิชัย กล้าหาญ ผู้ต้องหาพยายามฉ้อโกงประชาชน และหมิ่นประมาทผู้อื่นโดยการโฆษณาด้วยเอกสาร และจากการสอบสวนผู้ต้องหาให้การสารภาพว่า เริ่มต้นส่งเอกสารตั้งแต่ต้นปี 2559 มีผู้ถูกเลข โอนเงินมาให้งวดละ 20,000 – 50,000 บาท โดยมีผู้หลงเชื่อเป็นจํานวนมาก
พลตรีฉลองรัฐฯ ผู้อํานวยการ กล่าวว่า สํานักงานสลากกินแบ่งรัฐบาลได้รับแจ้งจากบุคคลภายนอก กรณีมีบุคคลแอบอ้างว่าได้รับเลขสลากที่ถูกรางวัลมาจากสํานักงานฯ โดยชักชวนให้ประชาชนร่วมกันแทงหวยที่อ้างว่าได้ตัวเลขมาจากสํานักงานฯ ซึ่งถ้าเลขดังกล่าวถูกรางวัล ผู้เล่นจะต้องจ่ายค่าส่วนต่างตามสัดส่วนที่ตกลงกันไว้ ประมาณครั้งละ 10,000 บาท โดยแอบอ้างชื่อผู้อํานวยการสํานักงานสลากกินแบ่งรัฐบาล เป็นผู้ให้ซึ่งส่วนใหญ่จะเป็นเลขท้าย 2 ตัว 3 ตัว จากกรณีดังกล่าวมีประชาชนหลงเชื่อตกเป็นเหยื่อจํานวนมาก สํานักงานฯ มิได้นิ่งนอนใจ จึงได้ทําการแจ้งความร้องทุกข์ดําเนินคดีโดยเร่งด่วน นอกจากจะทําให้สํานักงานฯเกิดความเสียหายและเสียชื่อเสียงแล้วนั้น สํานักงานฯ ยังเป็นห่วงประชาชนเกรงจะตกเป็นเหยื่อและต้องสูญเสียทรัพย์
พลตรีฉลองรัฐฯ กล่าวเพิ่มเติมว่า สํานักงานฯ ขอยืนยันว่าการกระทําดังกล่าวเป็นกระบวนการหลอกลวงทั้งสิ้น กระบวนการออกรางวัลของสํานักงานฯ ได้ผ่านการรับรองตามมาตรฐานสากลด้านการออกรางวัล (ISO 9001 :2008) บุคคลภายนอกที่ไม่เกี่ยวข้องกับการออกรางวัลไม่สามารถเข้าถึงการออกรางวัลได้ เมื่อทําการออกรางวัลเสร็จสิ้นในแต่ละครั้ง ประชาชนสามารถตรวจสอบขั้นตอนการออกรางวัลย้อนหลังได้ผ่านทางเว็บไซต์ของสํานักงานฯ www.glo.or.th และยืนยันว่าไม่มีผู้ใดสามารถทราบผลการออกรางวัลล่วงหน้าได้เด็ดขาด ในส่วนของผู้ต้องหาให้การยืนยันว่าตัวเลขที่นํามาส่งให้ประชาชนเป็นตัวเลขที่คิดคํานวณขึ้น โดยแอบอ้างชื่อสํานักงานฯ เพื่อให้ดูน่าเชื่อถือเท่านั้น จึงขอเตือนประชาชนอย่าได้หลงเชื่อการแอบอ้างว่ามีเลขหลุดจากภายในสํานักงานฯ หรือการหลอกลวงว่ามีการระดมเงินเพื่อนําไปซื้อสลากกินแบ่งรัฐบาล หรือการแอบอ้างว่าได้รับการจัดสรรโควตาสลากเป็นกรณีพิเศษ เพื่อระดมเงินเพื่อนําไปซื้อสลากกินแบ่งรัฐบาลรวมทั้งการแอบอ้างชื่อสํานักงานฯ หลอกลวงในเรื่องต่างๆ ไม่ว่าจะเป็นการหลอกลวงบอกใบ้เลขเด็ดผ่านจดหมายหลอกลวงหรือสื่อออนไลน์ หากประชาชนหลงเชื่อจะถูกหลอกลวงและสูญเสียทรัพย์ได้ พร้อมทั้งยืนยันว่า
สํานักงานฯได้มีการประกาศย้ําเตือนอย่างต่อเนื่อง เพื่อไม่ให้ประชาชนหลงเชื่อการหลอกลวงที่มีหลากหลายรูปแบบในขณะนี้ และหากประชาชนมีข้อสงสัยสามารถสอบถามได้ที่ศูนย์รับเรื่องราวร้องทุกข์ call center โทร 0 2528 9999 และ 0 2345 1466 ตลอด 24 ชั่วโมง
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ก.แรงงาน ผนึกสภากาชาดไทย เข้มมาตรการป้องกันโควิดในกลุ่มต่างด้าว นำร่องสมุทรสาครและปทุมธานี
วันศุกร์ที่ 17 เมษายน 2563
ก.แรงงาน ผนึกสภากาชาดไทย เข้มมาตรการป้องกันโควิดในกลุ่มต่างด้าว นําร่องสมุทรสาครและปทุมธานี
กระทรวงแรงงาน ร่วมกับ สภากาชาดไทย เพิ่มมาตรการป้องกันการแพร่ระบาดของไวรัสโควิด – 19 ในกลุ่มแรงงานต่างด้าว ทั้งเยียวยาลดผลกระทบ มอบสิ่งของบรรเทาทุกข์ การคัดกรองและการกักตัวเอง ตามมาตรฐานที่กระทรวงสาธารณสุขกําหนด เพื่อให้แรงงานต่างด้าวที่ทํางานอยู่ในประเ
เมื่อวันที่ 17 เมษายน 2563 เวลา 14.30 น. ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธานการประชุมเพื่อหารือร่วมกับ นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กระทรวงสาธารณสุข นายแพทย์พิชิต ศิริวรรณ รองผู้อํานวยการสํานักงานบรรเทาทุกข์และประชานามัยพิทักษ์ สภากาชาดไทย พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน นายเชิดศักดิ์ วิสุทธิกุล ผู้ตรวจราชการกรม กรมการจัดหางาน เข้าร่วมในครั้งนี้ด้วย โดยประชุมทางไกลผ่านระบบ Video Conference ร่วมกับ นายกเหล่ากาชาดจังหวัด แรงงานจังหวัด และจัดหางานจังหวัดปทุมธานีและสมุทรสาคร เพื่อหารือในประเด็นความร่วมมือในการเข้าไปให้ความรู้เกี่ยวกับการป้องกันการแพร่ระบาดของเชื้อไวรัสโคโรน่า 2019 (COVID - 19) แก่แรงงานต่างด้าวในพื้นที่
ดร.ดวงฤทธิ์ กล่าวว่า การประชุมในครั้งนี้ กระทรวงแรงงานและสภากาชาดไทย จะได้ร่วมมือกันในการให้ความรู้เกี่ยวกับการป้องกันการแพร่ระบาดของเชื้อไวรัสโคโรน่า 2019 (COVID - 19) แก่กลุ่มเป้าหมายซึ่งเป็นแรงงานต่างด้าว โดยจัดทําเอกสารเผยแพร่เป็นภาษาของแรงงานต่างด้าว เพื่อให้สามารถสื่อสารเข้าใจง่าย รวมทั้งการสร้างความเข้าใจเกี่ยวกับมาตรการเยียวยาลดผลกระทบ การมอบสิ่งของเพื่อบรรเทาทุกข์ เช่น หน้ากากอนามัย เจลล้างมือ ถุงยังชีพ เป็นต้น รวมทั้งกระบวนการการเข้ารับการตรวจรักษาพยาบาลกรณีมีประวัติการเดินทางไปยังประเทศกลุ่มเสี่ยง ตลอดจนขั้นตอนการคัดกรอง การกักตัวเอง 14 วัน ตามกระบวนการที่กระทรวงสาธารณสุขกําหนด เสริมสร้างสร้างการรับรู้การมีส่วนร่วมของทุกภาคส่วน โดยนําร่องในพื้นที่จังหวัดสมุทรสาครและปทุมธานีก่อน หลังจากนั้นจะขยายความร่วมมือไปยังจังหวัดต่างๆ ต่อไป เพื่อให้แรงงานต่างด้าวที่ทํางานอยู่ในประเทศไทยรู้จักวิธีการป้องกันตนเองให้ปลอดภัยจากโควิด – 19
รัฐบาลไทย-ข่าวทำเนียบรัฐบาล-นายกฯ กำชับหาสาเหตุช้างล้มที่บางพลี และลงโทษผู้กระทำผิดอย่างจริงจัง ย้ำไม่อยากให้เกิดขึ้นอีก
วันจันทร์ที่ 17 กันยายน 2561
นายกฯ กําชับหาสาเหตุช้างล้มที่บางพลี และลงโทษผู้กระทําผิดอย่างจริงจัง ย้ําไม่อยากให้เกิดขึ้นอีก
นายกฯ กําชับหาสาเหตุช้างล้มที่บางพลีและลงโทษผู้กระทําผิดอย่างจริงจัง ย้ําไม่อยากให้เกิดขึ้นอีก
วันที่ 17 ก.ย.61 พลเอก ประยุทธ์ จันทร์โอชา นายกรัฐมนตรี ติดตามข่าวช้างพลายเดินตกท่อและถูกไฟดูดจนล้ม ที่อ.บางพลี จ.สมุทรปราการ วานนี้ โดยได้กําชับให้ผู้เกี่ยวข้องชันสูตรหาสาเหตุที่จริงว่าเกิดจากอะไร หลังจากเบื้องต้นเจ้าหน้าที่ได้แจ้งข้อหาควาญช้างฐานเคลื่อนย้ายสัตว์โดยไม่ได้รับอนุญาต รวมทั้งสอบสวนด้วยว่าควาญช้างเป็นเจ้าของหรือผู้ครอบครองช้างที่แท้จริงหรือไม่ และเหตุใดจึงนําช้างออกมาเดินเร่ร่อนในลักษณะเช่นนี้ ทั้ง ๆ ที่มีกฎหมายควบคุมอยู่แล้ว เจ้าหน้าที่ที่กํากับดูแลบังคับใช้ กม.ละเลยหรือไม่ พร้อมทั้งให้พิจารณาลงโทษอย่างจริงจัง
"นายกฯ เน้นย้ําว่า เหตุการณ์ครั้งนี้ไม่ใช่ครั้งแรก และช้างเป็นสัตว์ใหญ่คู่บ้านคู่เมืองของไทย เมื่อเกิดเหตุขึ้นจึงเชื่อว่าคนไทยส่วนใหญ่ไม่สบายใจ ขณะเดียวกันรัฐบาลให้ความสําคัญกับการดูแลอนุรักษ์ทรัพยากรธรรมชาติ ทั้งป่าไม้และสัตว์ป่า จึงยอมไม่ได้เช่นเดียวกัน
ทั้งนี้ ได้สั่งการให้ทุกจังหวัดเข้มงวดกับการดูแลเรื่องนี้เพื่อไม่ให้เกิดขึ้นอีก และขอความร่วมมือพี่น้องประชาชนไม่ให้สนับสนุนการกระทําที่ผิดกฎหมาย
รัฐบาลไทย-ข่าวทำเนียบรัฐบาล-ธอส.เปิดตัว 2 ผลิตภัณฑ์เงินฝากประจำสำหรับผู้สูงวัย รับดอกเบี้ยสูงสุด 1.875% ต่อปี
วันพฤหัสบดีที่ 17 สิงหาคม 2560
ธอส.เปิดตัว 2 ผลิตภัณฑ์เงินฝากประจําสําหรับผู้สูงวัย รับดอกเบี้ยสูงสุด 1.875% ต่อปี
ธนาคารอาคารสงเคราะห์ จัดทํา 2 ผลิตภัณฑ์เงินฝากใหม่เอาใจผู้สูงวัย กรณีอายุตั้งแต่ 55 ปีบริบูรณ์  ถึงอายุก่อน 60 ปี เปิดบัญชีเงินฝากประจําอาเสี่ย หากเลือกฝาก 24 เดือน รับดอกเบี้ยสูงสุด 1.85% ต่อปี
ธนาคารอาคารสงเคราะห์ จัดทํา 2 ผลิตภัณฑ์เงินฝากใหม่เอาใจผู้สูงวัย กรณีอายุตั้งแต่ 55 ปีบริบูรณ์ ถึงอายุก่อน 60 ปี เปิดบัญชีเงินฝากประจําอาเสี่ย หากเลือกฝาก 24 เดือน รับดอกเบี้ยสูงสุด 1.85% ต่อปี กรณีอายุตั้งแต่ 60 ปีบริบูรณ์ขึ้นไป เปิดบัญชีเงินฝากประจําเถ้าแก่ เลือกฝาก 24 เดือน รับดอกเบี้ย 1.875% ต่อปี เพียงเปิดบัญชีเงินฝากครั้งแรกและฝากครั้งต่อไปขั้นต่ํา 10,000 บาท และฝากเพิ่มได้ โดยจํากัดวงเงินฝากสูงสุดต่อบัญชีไม่เกิน 100 ล้านบาท เริ่ม 17 สิงหาคม ถึง 29 ธันวาคม 2560
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มทางเลือกในการออมเงินให้แก่ประชาชนในกลุ่มผู้สูงวัยที่มีความต้องการเก็บออมสําหรับเตรียมไว้ใช้จ่ายในวัยหลังเกษียณ ล่าสุด ธอส. จึงได้จัดทํา 2 ผลิตภัณฑ์เงินฝากใหม่ ประกอบด้วย เงินฝากประจําอาเสี่ย สําหรับผู้ที่มีอายุตั้งแต่ 55 ปีบริบูรณ์ถึงอายุก่อน 60 ปี ณ วันที่เปิดบัญชี หากเลือกฝาก 12 เดือน รับดอกเบี้ย 1.75% ต่อปี(อ้างอิงจากอัตราดอกเบี้ยตามประกาศธนาคารประเภทเงินฝากประจํา 12 เดือน บวกเพิ่มพิเศษอีก 0.25% ต่อปี) กรณีเลือกฝาก 24 เดือน รับดอกเบี้ย 1.85% ต่อปี(อ้างอิงจากอัตราดอกเบี้ยตามประกาศธนาคารประเภทเงินฝากประจํา 24 เดือน บวกเพิ่มพิเศษอีก 0.25% ต่อปี) และ เงินฝากประจําเถ้าแก่ สําหรับผู้ที่มีอายุตั้งแต่ 60 ปีบริบูรณ์ขึ้นไป ณ วันที่เปิดบัญชี หากเลือกฝาก 12 เดือน รับดอกเบี้ย 1.775% ต่อปี(อ้างอิงจากอัตราดอกเบี้ย ตามประกาศธนาคารประเภทเงินฝากประจํา 12 เดือน บวกเพิ่มพิเศษอีก 0.275% ต่อปี) กรณีเลือกฝาก 24 เดือน รับดอกเบี้ย 1.875% ต่อปี(อ้างอิงจากอัตราดอกเบี้ยตามประกาศธนาคารประเภทเงินฝากประจํา 24 เดือน บวกเพิ่มพิเศษอีก 0.275% ต่อปี)
ทั้งนี้ ผู้ที่เปิดบัญชีเงินฝากประจําอาเสี่ย หรือเงินฝากประจําเถ้าแก่ ธนาคารจะจ่ายดอกเบี้ยเงินฝากให้รายเดือน เพียงเปิดบัญชีเงินฝากครั้งแรกและฝากครั้งต่อไปขั้นต่ํา 10,000 บาท และฝากเพิ่มได้โดยจํากัดวงเงินฝากสูงสุด ต่อบัญชีไม่เกิน 100 ล้านบาท ผู้ที่สนใจสามารถเปิดบัญชีหรือฝากเพิ่มได้ที่ทุกสาขาของธนาคารทั่วประเทศตั้งแต่วันที่ 17 สิงหาคม ถึง 29 ธันวาคม 2560 สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-โรงพยาบาลชลบุรีเปิดให้บริการตรวจรักษาผู้ป่วยตามปกติ
วันพุธที่ 1 สิงหาคม 2561
โรงพยาบาลชลบุรีเปิดให้บริการตรวจรักษาผู้ป่วยตามปกติ
ผู้ตรวจราชการกระทรวงสาธารณสุข ยืนยันโรงพยาบาลชลบุรีเปิดให้บริการตรวจรักษาผู้ป่วยได้ตามปกติ จากเหตุไฟไหม้ห้องเก็บของ ใกล้แผนกอายุรกรรมผู้ป่วยนอก มีเพียงรถเข็นผู้ป่วยเสียหายเล็กน้อย
ผู้ตรวจราชการกระทรวงสาธารณสุข ยืนยันโรงพยาบาลชลบุรีเปิดให้บริการตรวจรักษาผู้ป่วยได้ตามปกติ จากเหตุไฟไหม้ห้องเก็บของ ใกล้แผนกอายุรกรรมผู้ป่วยนอก มีเพียงรถเข็นผู้ป่วยเสียหายเล็กน้อย
นายแพทย์สุเทพ เพชรมาก ผู้ตรวจราชการกระทรวงสาธารณสุขเขตสุขภาพที่ 6 ให้สัมภาษณ์ว่า เช้าวันนี้ (1 สิงหาคม 2561) ได้รับรายงานจากนายแพทย์สวรรค์ ขวัญใจพานิช ผู้อํานวยการโรงพยาบาลชลบุรี ว่า เมื่อเวลาประมาณ 07.00 น. ได้เกิดเพลิงไหม้ที่ห้องเก็บของ ใกล้แผนกอายุรกรรมผู้ป่วยนอก เจ้าหน้าที่สามารถดับเพลิงได้ในเวลา 5 นาที ไม่มีผู้ได้รับบาดเจ็บ และห้องดังกล่าวไม่มีเอกสาร อุปกรณ์สํานักงานใด ๆ มีเพียงรถเข็นผู้ป่วยได้รับความเสียหาย
ทั้งนี้ ได้ย้ายจุดตรวจผู้ป่วยแผนกอายุรกรรม และแผนกกระดูกและข้อ ไปยังอาคารอาชีวอนามัยเนื่องจากมีควันไฟ และควันจากอุปกรณ์ดับเพลิง ขณะนี้ ได้ตัดกระแสไฟฟ้าชั่วคราวระหว่างรอเจ้าหน้าที่พิสูจน์หลักฐาน ประชาชนสามารถไปใช้บริการที่โรงพยาบาลชลบุรีได้ตามปกติ ทุกแผนก
***************************** 1 สิงหาคม 2561
รัฐบาลไทย-ข่าวทำเนียบรัฐบาล-รองปลัดฯ จุลพงษ์ เป็นประธานเปิดงานแสดงสินค้าอุตสาหกรรม THAILAND INDUSTRIAL FAIR & FOOD PACK ASIA 2020
วันพฤหัสบดีที่ 13 กุมภาพันธ์ 2563
รองปลัดฯ จุลพงษ์ เป็นประธานเปิดงานแสดงสินค้าอุตสาหกรรม THAILAND INDUSTRIAL FAIR & FOOD PACK ASIA 2020
นายจุลพงษ์ ทวีศรี รองปลัดกระทรวงอุตสาหกรรมเป็นประธานเปิดงานแสดงสินค้าอุตสาหกรรม TIF & FOOD PACK ASIA 2020  และเยี่ยมชมบูธต่าง ๆ ณ ฮอลล์ 103 ศูนย์นิทรรศการและการประชุมไบเทค
วันนี้ (12 กุมภาพันธ์ 2563) เวลา 13.00 น. นายจุลพงษ์ ทวีศรี รองปลัดกระทรวงอุตสาหกรรมเป็นประธานเปิดงานแสดงสินค้าอุตสาหกรรม TIF & FOOD PACK ASIA 2020 และเยี่ยมชมบูธต่าง ๆ ภายในงานซึ่งจัดขึ้นระหว่างวันที่ 12-15 กุมภาพันธ์ 2563 ณ ฮอลล์ 103 ศูนย์นิทรรศการและการประชุมไบเทค
โดยงาน Thailand Industrial Fair (TIF) มีวัตถุประสงค์เพื่อรวบรวมผู้ประกอบการภาคอุตสาหกรรมไทยตั้งแต่เครื่องจักรขนาดเล็กไปจนถึงขนาดใหญ่ อาทิเครื่องจักรอุตสาหกรรม ระบบขนส่งลําเลียงและโลจิสติกส์สินค้าและบริการด้านอุตสาหกรรมต่าง ๆ ส่วนงาน Food Pack Asia เป็นงานแสดงเทคโนโลยีและเครื่องจักรแปรรูปอาหาร เครื่องดื่ม และเครื่องจักรบรรจุภัณฑ์สําหรับอุตสาหกรรมอาหารอย่างครบวงจรเพื่อสร้างโอกาสให้ผู้ประกอบการได้มาจัดแสดงสินค้าและแสดงถึงศักยภาพของบริษัท รวมถึงรณรงค์ให้ผู้ประกอบการได้นําสินค้าอุตสาหกรรมที่มีคุณภาพมาจัดจําหน่ายในราคาพิเศษ เพื่อกระตุ้นเศรษฐกิจและสนับสนุนให้นักธุรกิจอุตสาหกรรมไทยลดต้นทุนซื้อสินค้า เพิ่มศักยภาพการแข่งขันทางธุรกิจ